คือมีอะไรกับแฟนในวันพฤหัส แต่ป้องกันนะค่ะ แล้วประจำเดือนก็มาในวันนั้นเลยค่ะ แล้วเมนส์มาแค่2วันเองค่ะ ปกติจะมา4-5วัน มีโอกาสจะท้องมั้ยค่ะ
สวัสดีค่ะ หากประจำเดือนได้มาในช่วงวันที่ที่ควรจะมา และมีปริมาณพอสมควรที่ต้องใส่ผ้านอนามัย โดยมีเลือดออกนาน 2 วัน ก็ถือว่าเป็นประจำเดือนที่ปกติดี เพราะประจำเดือนที่ปกตินั้น จะมานาน 2-7 วันค่ะดังนั้น เมื่อเป็นประจำเดือนที่ปกติดี ก็แสดงว่าไม่ได้มีการตั้งครรภ์เกิดขึ้น ส่วนการที่ประจำเดือนมามีจำนวนวันน้อยกว่าปกติที่เคยมา อาจเกิดจากสาเหตุต่างๆ เช่น มีความเครียด ทำงานหนัก ออกกำลังกายมากไป พักผ่อนน้อย มีน้ำหนักลด เป็นต้นแต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา หรือปริมาณเลือดมีน้อยมาก เลือดที่ออก อาจไม่ใช่ประจำเดือนก็ได้ เช่น เป็นเลือดออกช่วงไข่ตก เป็นต้น ดังนั้น ในกรณีนี้ โอกาสที่จะตั้งครรภ์จึงยังอาจมีได้